Държавен вестник, бр. 93, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  93
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 238
 ОТ 17 ОКТОМВРИ 2013 Г.
за допълнение на списъка на държавите с 
пазарен риск по чл. 5, ал. 1 от Закона за 
експортното застраховане, приет с Поста­
новление № 124 на Министерския съвет от 
2007 г. (ДВ, бр. 46 от 2007 г.)
МИНИСТЕРСКИЯТ СЪВЕТ
П О С Т А Н О В И :
Параграф единствен. В списъка на държа­
вите с пазарен риск по чл. 5, ал. 1 от Закона 
за експортното застраховане – приложение 
към член единствен от Постановление № 124 
на Министерския съвет от 2007 г. (ДВ, бр. 46 
от 2007 г.), накрая се добавя „Хърватия“.
Министър-председател: 
Пламен Орешарски
За главен секретар на Министерския съвет: 
Нина Ставрева
7883
ПОСТАНОВЛЕНИЕ № 239
ОТ 18 ОКТОМВРИ 2013 Г.
за предоставяне на допълнителни средства от 
централния бюджет за 2013 г. по бюджетите 
на първостепенни разпоредители с бюджетни 
кредити, финансиращи училища и детски 
градини
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да 
предостави от централния бюджет за 2013 г. 
средства в размер до 9 400 хил. лв. по бю­
джетите на първостепенни разпоредители с 
бюджетни кредити, финансиращи училища и 
детски градини, за допълнително финансиране 
на училищата и детските градини, в които не 
е достигнато увеличение на възнагражденията 
на персонала от 8 на сто към 31 август 2013 г. 
спрямо 31 декември 2012 г.
(2) Средствата по ал. 1 да се осигурят за 
сметка на преструктуриране на разходите по 
централния бюджет за 2013 г.
Чл. 2. Министърът на финансите по пред­
ложение на министъра на образованието и 
науката да извърши налагащите се промени 
по бюджетите на Министерството на об­
разованието и науката, Министерството на 
земеделието и храните, Министерството на 
културата и Министерството на младежта и 
спорта и по бюджетните взаимоотношения на 
общините с централния бюджет за 2013 г. по 
реда на чл. 34, ал. 1 от Закона за устройството 
на държавния бюджет.
Чл. 3. (1) В срок до 14 дни от влизане 
в сила на постановлението министърът на 
образованието и науката да публикува на 
интернет страницата на Министерството на 
образованието и науката разпределението на 
средствата между училища и детски градини 
и по първостепенни разпоредители с бюджет­
ни кредити. 
(2) Първостепенните разпоредители с 
бюджетни кредити предоставят средствата 
на училищата и детските градини съобразно 
разпределението по ал. 1.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
НАРОДНО СЪБРАНИЕ
РЕШЕНИЕ 
за налагане на мораториум върху придоби­
ването на право на собственост върху земя 
на територията на Република България от 
страна на чужденци и чуждестранни юриди­
чески лица до 1 януари 2020 г.
Народното събрание на основание чл. 86, 
ал. 1 от Конституцията на Република България
Р Е Ш И :
Възлага на Министерския съвет да приеме 
всички необходими действия и актове по обя­
вяване на мораториум върху придобиването 
на право на собственост върху земя на тери­
торията на Република България от страна на 
чужденци и чуждестранни юридически лица 
до 1 януари 2020 г.
Решението е прието от 42-то Народно съ­
брание на 22 октомври 2013 г. и е подпечатано 
с официалния печат на Народното събрание.
Председател на Народното събрание: 
Михаил Миков
7970